Едмундов син Хенри Тјудор, рођен у дворцу Пембрук, одрастао је у јужном Велсу. Изгнанство је провео у Бретањи, а његова мајка Леди Маргарет је остала у Енглеској, преудала се и покушавала да помогне сину и да му нађе савезнике у Енглеској којом је у то време владала породица Јорк. Како је већина породице Ланкастер поумирала и није било адекватног наследника, Хенри се само-проглашава за наследника породице Ланкастер. Са друге стране, његова мајка искоришћава непопуларност Ричарада -{III}- и успева да направи савез са незадовољним поборницима ривалске породице Јорк. Хенри се 1485. године искрцава у Енглеску и побеђује Ричарда -{III}- у бици на Босвортском пољу и проглашава се за краља Хенрија -{VII}-. Браком са нећаком Ричарда -{III}-, Елизабетом од Јорка, Хенри -{VII}- успева да отклоњи и задњу сумњу у његово право на трон, Енглеска добија нову династију која потиче и од Ланкастер и од Јорк породице и на овај начин завршава се Рат ружа. Симбол нове династије је Тјудорска ружа, ружа која је настала комбинацијом беле руже, која представља симбол породице Јорк, и црвене руже, која представља симбол породице Ланкастер.